Tamagotchi

To Tamagotchi Connection (στην Αμερική) ή Tamagotchi Connexion (στην Ευρώπη) (ιαπωνικά: たまごっち) είναι μικρό φορητό ηλεκτρονικό ζωάκι, σχήματος αυγού, και πωλείται από την εταιρεία Bandai. Είναι δημιούργημα των Ιαπώνων Akihiro Yokoi της WiZ και Aki Maita Bandai το 1996. Πωλήθηκε πρώτη φορά από τη Bandai στην Ιαπωνία στις 23 Νοεμβρίου του 1996. Μέχρι το 2010, περισσότερα από 76 εκατομμύρια Ταμαγκότσι πωλήθηκαν παγκοσμίως. Σύμφωνα με τη Bandai, η λέξη "Tamagotchi" προέρχεται από την ιαπωνική λέξη "たまご" (tamago) που σημαίνει "αυγό" και την αγγλική λέξη "watch" που σημαίνει "ρολόι". Το κανονικό όνομα τού Ταμαγκότσι στην Ιαπωνία είναι Tamagotch.

Τρόπος παιχνιδιού
Διαθέτει τρία πλήκτρα (A, B και C) για την επιλογή των ακόλουθων βασικών λειτουργιών:
 Τάισμα τού χαρακτήρα.
 Παίξιμο παιχνιδιού με το χαρακτήρα.
 Καθάρισμα τού χαρακτήρα.
 Έλεγχος ηλικίας, αταξίας, πείνας και ευτυχίας του χαρακτήρα.
 Επικοινωνία με άλλα Ταμαγκότσι μέσω υπερύθρων.

Εκδόσεις του Ταμαγκότσι

Το Tamagotchi γενιά 1
Η πρώτη γενιά είναι το πρώτο Τamagotchi που κυκλοφόρησε ποτέ. Βγήκε στο εμπόριο το 1996 μόνο στην Ιαπωνία και είχε μαύρα κι άσπρα πλήκτρα. Το 1997 κυκλοφόρησε και στην Ευρώπη και στην Αμερική με επτά ενήλικους χαρακτήρες, δύο εφήβους,ένα παιδί και ένα μωρό. Σύνολον ένδεκα χαρακτήρες. Ένας ενήλικος χαρακτήρας είναι μυστικός που αυτό σημαίνει πως δεν μπορείς να τον αποκτήσεις με τον τρόπο που μπορείς να αποκτήσεις τους άλλους ενήλικους χαρακτήρες.

Το Tamagotchi γενιά 2 
Το Tamagotchi γενιά 2 είναι πολύ συγγενικό στον τομέα τού προγραμματισμού με το Tamagotchi γενιά 1.Οι δυο γενιές έχουν διαφορετικούς χαρακτήρες, διαφορετικό παιχνίδι η κάθε μια, καθώς και πολλές άλλες μικρές διαφορές όπως οι αλλαγές στο φαγητό και στο γλυκό και η διαφορά στην παράσταση που δείχνει στο τέλος τής ζωής κάθε χαρακτήρα.

Tamagotchi Άγγελος (Tenshitch no Tamagotch) 
Το Tenshitch no Tamagotch κυκλοφόρησε στην Ιαπωνία τον Αύγουστο τού 1997 σε 3 διαφορετικά σχέδια και αργότερα, σε μία αγγλική έκδοση που κυκλοφόρησε σε Αμερική κι Ευρώπη με το όνομα Tamagotchi Άγγελος σε 4 σχέδια. Δύο εκδόσεις αναφέρονται ως Angelgotchi.

Η επιλογή επίπληξης τού χαρακτήρα σε περίπτωση κακής του συμπεριφοράς αντικαταστάθηκε από την επιλογή επαίνου προς τον χαρακτήρα για τις καλές πράξεις που θα κάνει.Ο χρήστης, όμως, δεν μπορούσε να κάνει αυτός τις καλές πράξεις. Ο μετρητής πειθαρχίας που είχαν τα προηγούμενα Tamagotchi αντικαταστάθηκε απ´τον μετρητή καλών πράξεων αντιστοίχως.

Το Angelgotchi παρουσιάζει έναν αισθητήρα υγείας. Δηλαδή, όταν ο χαρακτήρας πάει να φάει ένα γλυκό, μία νυχτερίδα εμφανίζεται και προσπαθεί να του αποσπάσει το γλυκό μακρυά. Αν ο χαρακτήρας δεν παραδώσει το γλυκό, τότε ο χρήστης θα πρέπει να προβεί σε δυνατούς θορύβους. Αν η νυχτερίδα αποσπάσει με επιτυχία το γλυκό απ´τον χαρακτήρα τότε το επίπεδο απ´τον μετρητή καλών πράξεων παραμένει ίδιο.

Mesutchi και Osutchi 

Τα Mesutchi και Osutchi κυκλοφόρησαν τον Δεκέμβριο τού 1997 μόνο στην Ιαπωνία. Διαθέτουν την ίδια τεχνολογία αλληλοσύνδεσης που χρησιμοποιούν και τα Digimon για να συνδέονται. Η διαδικασία σύνδεσης περιλαμβάνει την ένωση των κορυφών των δύο Tamagotchi και την σύνδεσή τους για να μπορέσει να υπάρξει επικοινωνία. Όταν ένα Mesutchi και ένα Osutchi συνδεθούν στην περίοδο που οι χαρακτήρες είναι ενήλικοι, απ´τη σύνδεση αυτή μπορεί να προκύψει γάμος και παιδί (μόνο αν οι χαρακτήρες είναι του αντίθετου φύλου).

Τα Mesutchi και Osutchi διαθέτουν από 31 χαρακτήρες το κάθε ένα. Έξι διαφορετικές γενιές είναι διαθέσιμες, αλλά μόνο η πρώτη μπορεί να αναπτυχθεί με τέτοιο τρόπο που να επηρεάζεται από προφυλαγμένες δεξιότητες (οι άλλες πέντε είναι γραμμικές). Αν ο χρήστης δεν φροντίζει τα Mesutchi και Osutchi τότε όταν ενηλικιωθούν θα γίνουν αδιάφοροι χαρακτήρες, χωρίς να νιώθουν την αγάπη. Επίσης, αν ο χρήστης ταΐσει υπερβολικώς τον χαρακτήρα, τότε αυτός θα εξελιχθεί σε Debutchi που αυτό δεν είναι καλό διότι το Debutchi καταλαμβάνει με το πάχος του όλη την οθόνη. Όταν ο χαρακτήρας φτάσει σ´αυτό το σημείο, ο χρήστης για να τον επαναφέρει στην αρχική του κατάσταση θα πρέπει να παίζει πολλά παιχνίδια μαζί του και να του κάνει δίαιτα.

To Tamagotchi Κήπος (de Mori Hakken! Tamagotch) 

Το de Mori Hakken! Tamagotch (συχνά αναφέρεται κι ως Mori no Tamagotch) κυκλοφόρησε τον Φεβρουάριο τού 1998 στην Ιαπωνία σε τέσσερα διαφορετικά σχέδια. Είχε προγραμματιστεί να κυκλοφορήσει στην Αμερική ως Tamagotchi Κήπος (Tamagotchi garden) μα τελικώς δεν κυκλοφόρησε. Αυτή η έκδοση παρουσιάζει την μέθοδο τού "αρπακτικού" που χρησιμοποιείται και για το μεταγενέστερο Umi de Hakken! Tamagotch (Tamagotchi Ωκεανός). Ορισμένες φορές ένα σαρκοφάγο επιτίθεται και τότε, ο χρήστης θα πρέπει να προβεί σε δυνατούς θορύβους, ακριβώς όπως και στο Tamagotchi Angel. Αν η επίθεση τού εισβολέα πετύχει, τότε ο χαρακτήρας μπορεί να τραυματιστεί σοβαρά ή ακόμη και να πεθάνει.

Μία σημαντική λειτουργία τού Mori no Tamagotch είναι η αντικατάσταση τής εφηβικής φάσης από την φάση που ο χαρακτήρας βρίσκεται μέσα σ' ένα κουκούλι. Όσο πιο ζεστό και υγρό είναι το περιβάλλον το οποίο ζει ο χαρακτήρας, τόσο πιο ζεστή προσωπικότητα θα γίνει στην ενηλικίωσή του.

Σε αυτή την έκδοση υπάρχουν δύο είδη αυγών. Το παραδοσιακό λευκό αυγό, που ο χαρακτήρας εξελίσσεται ανάλογα με την φροντίδα που του παρέχει ο χρήστης και το σημαδεμένο αυγό που ο χαρακτήρας εξελίσσεται σε Kabutchi, ένα ελάφι-σκαθάρι που ο σκοπός του χρήστη είναι να το κάνει όσο μεγαλύτερο γίνεται σε μήκος.

Το Tamagotchi Ωκεανός (Umi de Hakken! Tamagotch) 

Το Umi de Hakken! Tamagotch (συχνά αναφέρεται ως Umi no Tamagotch) κυκλοφόρησε τον Μάρτιο τού 1998 στην Ιαπωνία σε τέσσερα διαφορετικά χρώματα. Κυκλοφόρησε επίσης και στις ΗΠΑ σε τέσσερα χρώματα διαφορετικά απ'αυτά της Ιαπωνίας. Το μόνο μειονέκτημα του Umi de Hakken! Tamagotch είναι πως χρειάζεται συνεχή φροντίδα. Στο Umi no Tamagotch ισχύει η μέθοδος τού "αρπακτικού" όπως ακριβώς και στο Tamagotchi Κήπος. Μία πολική αρκούδα επιτίθεται στον χαρακτήρα κι αν ο χρήστης δεν προβεί σε θορύβους ο χαρακτήρας θα πεθάνει. Το Umi de Hakken! Tamagotch χρησιμοποιεί επίσης την μέθοδο τής "ποιότητας των υδάτων" που αν τα τέσσερα κρανία στο μετρητή είναι πλήρη, τα νερά γίνονται σκοτεινά και θα πρέπει συχνά να καθαρίζονται για να επανεμφανίζεται ο χαρακτήρας στην οθόνη. Αυτή η μέθοδος δεν χρησιμοποιείται σε καμία άλλη έκδοση.

ΤamaOtch 

To TamaOtch κυκλοφόρησε τον Απρίλιο τού 1998 μόνο στην Ιαπωνία. Το όνομα της βασίζεται στην γιαπωνέζα ηθοποιό Tamao Nakamura. Ο χαρακτήρας που απεικονίζεται είναι ένας αστέρας του κινηματογράφου. Αυτή ήταν η πρώτη έκδοση που ο χαρακτήρας βασίζεται σε ανθρώπινο πρόσωπο. Η εκπαιδευτική λειτουργία είναι διαφορετική απ´τα περισσότερα Tamagotchi διότι σ´αυτή την έκδοση ο χαρακτήρας προπονείται σε διαφορετικές καταστάσεις. Κυκλοφορεί μόνο ένα σχέδιο το οποίο είναι ροζ μ´ένα λευκό σχέδιο, κόκκινα κουμπιά και μπλε οθόνη. Αυτή η έκδοση έχει επίσης μία ευαισθησία στον ήχο δηλαδή ο χρήστης μπορεί να επέμβει είτε αγγίζοντας την οθόνη, είτε αφού προβεί σε δυνατούς θορύβους. Δεν έχει εικονίδιο που ζήτα την προσοχή όπως οι περισσότερες εκδόσεις. Όταν απαιτείται η προσοχή τού χρήστη τότε οι ιαπωνικοί χαρακτήρες αναβοσβήνουν στην οθόνη.

Debirutch no Tamagotch (Tamagotchi Τέρας) 

Το Debirutch no Tamagotch (συχνά αναφέρεται και ως Devilgotchi) κυκλοφόρησε τον Σεπτέμβριο τού 1998 στην Ιαπωνία σε τέσσερα διαφορετικά σχέδια για 2079¥. Ο τρόπος φροντίδας τού Debirutch no Tamagotch είναι παρόμοιος με αυτόν τού Tenshitch no Tamagotch, για παράδειγμα μόνο η δύναμη του Devilgotchi πρέπει να βρίσκεται σε ελάχιστα επίπεδα ενώ η δύναμη του Angelgotchi πρέπει να είναι στα μέγιστα δυνατά. To Angelgotchi είναι σχεδόν ίδιο με το Devilgotchi μόνο που οι χαρακτήρες τού πρώτου είναι καλοί και πρόθυμοι για καλές πράξεις, ενώ τού Devilgotchi είναι κακοί και κάνουν κόλπα στους χρήστες. Τα παιχνίδια επίσης είναι παρεμφερή. Στο παιχνίδι τού Angelgotchi ο χαρακτήρας πρέπει να φτάσει στα αστέρια ενώ στο Devilgotchi πρέπει να κατέβει απ'τον ουρανό χωρίς να πέσει.

Το Devilgotchi αργότερα βγήκαν και σε έκδοση για κινητό στην Ευρώπη με το όνομα Tamagotchi Τέρας.

Yasashii Tamagotch 

Το Yasashii Tamagotch κυκλοφόρησε στην Ιαπωνία τον Οκτώβριο τού 1998 σε τρία χρώματα. Ενεργώντας ως "το εύκολο Tamagotchi", έχει διαφορετικά χαρακτηριστικά απ´την πρώτη σειρά των παιχνιδιών Tamagotchi. Στην θέση των εικονιδίων χρησιμοποιήθηκαν πίσω κουμπιά, ενώ και ο αριθμός των κουμπιών άλλαξε. Από τρία έγιναν δύο, της επιλογής και τής ακύρωσης. Σήμερα, το Yasashii Tamagotch είναι το πιο σπάνιο Tamagotchi που υπάρχει. Θα μπορούσε να πωληθεί μέχρι και 100$, δηλαδή περίπου 80€.

Santaclautch 

To Santaclautch είναι ο Άγιος Βασίλης των Tamagotchi. Κυκλοφόρησε τον Δεκέμβριο τού 1998 μόνο στην Ιαπωνία. Οι χαρακτήρες τού Santaclautch δεν εξελίσσονται αλλά μπορούν να αλλάξουν ανάλογα με τον εξοπλισμό και τα αντικείμενά τους. Ο σκοπός τού χρήστη είναι να προετοιμάσει τον χαρακτήρα για την πρωτοχρονιά που θα βγει για να μοιράσει τα δώρα σε κάθε Tamagotchi. Αυτό θα το καταφέρει με την καλή φροντίδα. Αν ο χαρακτήρας στο σπίτι δεν πάρει δώρο τότε νιώθει στεναχώρια. Μερικές φορές ο χαρακτήρας Άγιος Βασίλης δεν νιώθει τόσο "Άγιος" και εγκαταλείπει την οθόνη. Τότε, ο χρήστης θα πρέπει να καλέσει το "Super Kutchipatchi" για να σύρει τον χαρακτήρα πάλι πίσω στην οθόνη.

Mothra Tamagotchi 

Ο χαρακτήρας που ο χρήστης πρέπει να φροντίσει σ´αυτή την έκδοση είναι ένα φτερωτό τέρας που ονομάζεται Mothra Tamagotch. Κυκλοφόρησε στην Ιαπωνία τον Δεκέμβριο τού 1997 για να προωθήσει την ταινία "η αναγέννηση των Mothra". Οι χαρακτήρες του Mothra θα εκκολαφθούν στον χαρακτήρα Larval της ταινίας και θα εξελιχθούν ανάλογα με τη φροντίδα που θα λάβουν σε μία από της υπερμορφές τους όπως τα "rainbow Mothra". Ο προγραμματισμός του είναι ίδιος με αυτόν τού Morino Tamagotchi. Ένας ακόμα κρυφός χαρακτήρας είναι και ο Godzilla.

Tamagotchi Connection 

To Tamagotchi Connection (γνωστό ως Tamagotchi Plus στην Ιαπωνία και ως Tamagotchi Connexion στην Ευρώπη) ήταν το πρώτο σύγχρονο Tamagotchi που κυκλοφόρησε μετά το 1998. Η ιαπωνική έκδοση κυκλοφόρησε στις 20 Μαρτίου τού 2004 και η αγγλική έκδοση κυκλοφόρησε στην Βόρεια Αμερική στις 15 Αυγούστου τού 2004. Η νέα αυτή έκδοση επέτρεψε στους χρήστες να συνδέουν τα Tamagotchi τους μέσω υπερύθρων (γνωστό και ως Tamacom που επιτρέπει ανάμεσα σε δύο χρήστες να συνδεθούν και να κάνουν τους χαρακτήρες τους φίλους, να τους παντρέψουν ή ακόμα και να τους κάνουν να αναπαραχθούν). Η αγγλική έκδοση εισάγει στην έκδοση την λειτουργία τής "παύσης (pause)" που διακόπτει μεν την διαδικασία ανάπτυξης τού χαρακτήρα, δε όμως πως προχωράει κανονικότατα ο χρόνος μέχρι ο χρήστης να ξαναρχίσει το παιχνίδι.

Keitai Kaitsuu Tamagotchi Plus (K-Plus) 

Το Keitai Kaitsuu Tamagotchi Plus που είναι γνωστό και ως K-Plus είναι η μόνη έκδοση που μπορεί να συνδεθεί με τα ιαπωνικά κινητά τηλέφωνα. Για να γίνει όμως αυτό πρέπει πρώτα ο ιδιοκτήτης τού κινητού τηλεφώνου να κατεβάσει το πρόγραμμα του Tamagotchi στην συσκευή του. Μόλις τακτοποιηθούν οι απαραίτητες προϋποθέσεις για την σύνδεση τότε ο χαρακτήρας μπορεί να κάνει πολλά πράγματα όπως να επισκεφθεί τους γονείς του, να παίξει παιχνίδια ή ακόμα και να βρει έναν σύντροφο. Αυτό συνδέεται επίσης με τα Τamagotchi Plus και με το Deka Tamagotchi. Δεκαψήφιοι κωδικοί ξεκλειδώνουν φαγητά από κάθε περιοχή τής Ιαπωνίας καθώς και αντικείμενα για τον χαρακτήρα. Το K-Plus έχει παλιούς αλλά και καινούργιους χαρακτήρες που δεν είχα το Tamagotchi Plus.

Tamagotchi Plus Akai 

To Tamagotchi Plus Akai κυκλοφόρησε στις 23 Ιουλίου τού 2005 στην Ιαπωνία. Είναι παρόμοιο με το Keitai Tamagotchi μόνο που η οθόνη του είναι μόνο σε χρώμα κόκκινο. Υπάρχουν νέα, κόκκινα θέματα που συμπεριλαμβάνουν και τους κόκκινους χαρακτήρες όπως είναι η τομάτα, το daruma, το tengu και το κεράσι, τα κόκκινα τρόφιμα όπως την πίτσα, το κρασί, τα ροδάκινα και το κόκκινο ρύζι. Τα παιχνίδια είναι ίδια με αυτά τού Keitai και τού Hanerutchi Tamagotchi με διαφορετικά γραφικά. Μπορεί να συνδεθεί με τα ιαπωνικά κινητά τηλέφωνα, τα Keitai, τα Deka Tamagotchi στα ιαπωνικά μαγαζιά, τα Home Deka και τα Hanerutchi Tamagotchi.

Hanerutchi Tamagotchi 

Οι χαρακτήρες τού Hanerutchi πηγάζουν απ´την ιαπωνική σειρά "Haneru No Tobira" δηλαδή "χτύπα την πηδηχτή θύρα" καθώς και μια μικρή ποσότητα από χαρακτήρες Tamagotchi. Κυκλοφορεί σε δύο χρώματα με τα ίδια σχέδια (λευκό με πράσινη ή κόκκινη ρίγα και μαύρο το ίδιο), καθώς και σε ένα περιορισμένης κυκλοφορίας σχέδιο (μεταλλικό λευκό με μία μπλε ρίγα) που κυκλοφόρησε αργότερα.

Chibi Tamagotchi (Tamagotchi Mini) 

To Mini Tamagotchi (γνωστό ως Chibi Tamagotchi στην Ιαπωνία) είναι μία μικρογραφία τού Tamagotchi καθώς καταλαμβάνει το 66% τού μεγέθους του και προωθήθηκε ως ένα αξεσουάρ μόδας. Στην Ιαπωνία τα τρία σχέδια που κυκλοφόρησαν είναι ίδια με τα τρία απ´τα έξι σχέδια που υπήρχαν και στο Tamagotchi Plus.

Tamagotchi έκδοση 2 

Το Tamagotchi έκδοση 2 κυκλοφόρησε στις 21 Ιουνίου τού 2005 στις Η.Π.Α.. Είναι περίπου το αγγλικό ισοδύναμο τού K-Plus χωρίς την λειτουργία σύνδεσης με τα κινητά τηλέφωνα. Το Tamagotchi έκδοση 2 παρουσιάζει νέους χαρακτήρες και κάποιους από αυτούς των παλιών εκδόσεων, όπως το Mesutchi και το Osutchi, ή το Tamagotchi έκδοση 1. Σ'αυτή την έκδοση εισάγονται και οι "Βαθμοί Gotchi" ή, σε συντομογραφία, BG. Οι BG συλλέγονται παίζοντας παιχνίδια και μπορούν να χρησιμοποιηθούν για να αγοράσει ο χρήστης αντικείμενα και τρόφιμα απ'το μαγαζί. Το ανώτατο ποσό συλλογής πόντων είναι οι 9.999 ΒG.
Οι χρήστες μπορούν να συνδέσουν τα Τamagotchi τους μέσω υπερύθρων και να επιλέξουν τι θα κάνουν (θα ανταλλάξουν δώρα ή θα παίξουν παιχνίδια). Επίσης ο χρήστης μπορεί να συνδεθεί και με Tamagotchi έκδοση 1 και με Tamagotchi έκδοση 2. Πέντε "κωδικοί" υπάρχουν στην έκδοση 2, οι οποίοι μπορούν να ξεκλειδώσουν πολλά "ξεχωριστά" αντικείμενα.

Chou Jinsei Enjoi Tamagotchi Plus (Entama) 

Το Chou Jinsei Enjoi Tamagotchi Plus, που συχνά αναφέρεται ως Entama, κυκλοφόρησε τον Νοέμβριο τού 2005 στην Ιαπωνία. Ο σχεδιασμός του περιλαμβάνει μία μεγάλη κεραία με μία μπίλια στην άκρη και ένα κορδόνι με πολύχρωμες μπίλιες που λειτουργούσε σαν μπρελόκ. Το Entama είναι η πρώτη έκδοση που δεν περιλαμβάνει δύο απ´τις βασικές της λειτουργίες: την πειθαρχία και τα φώτα (τα φώτα σβήνουν αυτόματα κατά την διάρκεια τού ύπνου τού χαρακτήρα). Το Entama είναι το πρώτο Tamagotchi που συνδέεται με τον υπολογιστή. Ο χρήστης μπορεί να παίξει με τον χαρακτήρα του στον Η/Υ στην e-tamago. Από εκεί μπορεί να εισέλθει στην Πόλη Tamagotchi και να κάνει πολλές δραστηριότητες. Μπορεί επίσης να αγοράσει και διάφορα αντικείμενα και τρόφιμα απ´τα καταστήματα της Ταμαπόλης μέσω δεκατετραψήφιων κωδικών.

Το Entama περιλαμβάνει και κάποια χαρακτηριστικά απ'την ανθρώπινη ζωή όπως την σχολική εκπαίδευση και την επαγγελματική κατάρτιση (δουλειά με συνεντεύξεις). Ποια θέση εργασίας και ποια εκπαίδευση θα ακολουθήσει ο χαρακτήρας εξαρτάται απ´τους Βαθμούς Ικανότητας (συχνά αναφέρονται ως ΒΙ) οι οποίοι μπορούν να αυξηθούν παίζοντας παιχνίδια, χρησιμοποιώντας αντικείμενα και τρώγοντας συγκεκριμένα φαγητά. Ο χρήστης μπορεί επίσης να αναμίξει κάποια συστατικά και να φτιάξει κάποια νέα φαγητά που θα αυξήσουν τους ΒΙ του χαρακτήρα. Υπάρχουν συνολικά 58 χαρακτήρες σ'αυτή την έκδοση (42 βασικοί, 3 κρυφοί, 2 γέροι, το Οyajitchi και 10 άλλοι γνωστοί και ως χαρακτήρες Hatenazoku).

Κεραίες και σχήματα 

Έκδοση 1: Η έκδοση 1 δεν έχει καθόλου κεραία και το σχήμα του είναι αυγοειδές (οβάλ) με τις υπέρυθρες στην κορυφή και την οθόνη στην μέση.

Έκδοση 2: Η έκδοση 2 έχει ακριβώς τα προαναφερθέντα χαρακτηριστικά σχήματος και κεραίας.

Έκδοση 3: Η έκδοση 3, για πρώτη φορά στα χρονικά, έχει μία μικρή, κυκλική στη κατάληξη, κεραία στο πάνω-αριστερό μέρος τής συσκευής Ταμαγκότσι. Το σχήμα παραμένει ίδιο με τις προηγούμενες εκδόσεις τού Ταμαγκότσι.

Έκδοση 4 ή JinSei: Η έκδοση 4 έχει στο πάνω-αριστερό μέρος τής συσκευής μία αρκετά μεγάλη, πλαγιαστή, με μία μπίλια στην κατάληξη, κεραία.Το σχήμα παραμένει ίδιο με τις περασμένες εκδόσεις.

Έκδοση 4.5 ή JinSei Plus+: Η έκδοση 4.5 έχει την ίδια κεραία με την έκδοση 4 μόνο που στην κατάληξή της έχει αντί για μπίλια ένα αστέρι. Επίσης, στην Ευρώπη υπάρχουν εκδόσεις 4.5 με το σχέδιο της κεραίας τού 4 δηλαδή με μία μπίλια στην άκρη τους. Στην Αμερική υπάρχουν μόνο κεραίες με αστέρια (στο 4.5). Το σχήμα τού 4.5 είναι ίδιο με των προηγούμενων εκδόσεων.

Έκδοση 5 ή Familitchi: Η έκδοση 5 έχει κεραία σε σχήμα καμινάδας που δείχνει την οικογενειακή θαλπωρή των οικογενειών Ταμαγκότσι. Αυτό είναι και το θέμα τής έκδοσης.Η οικογένεια.Το σχήμα δεν διαφέρει από αυτό των προηγούμενων εκδόσεων.

Έκδοση 5.5 ή Celebrity Familitchi: Η έκδοση 5.5 έχει ίδιο σχήμα και κεραία με την έκδοση 5.

Έκδοση Μουσικό αστέρι ή Music star: Αυτή η έκδοση δεν έχει κεραία και το σχήμα της είναι ίδιο με των προηγούμενων εκδόσεων.

Έκδοση 6 ή Tamagotchi+color: Αυτή η έκδοση δεν έχει κεραία μα το σχήμα της είναι διαφορετικό από αυτό των προηγούμενων εκδόσεων τού Ταμαγκότσι. Είναι πιο χοντρό σε πλάτος και είναι πιο οβάλ σε σχέση με το προηγούμενο σχέδιο.

Έκδοση 6.5 ή EXmotchi: Αυτή η έκδοση είναι ίδια σε όλα της με το Ταμαγκότσι έκδοση 6.

Τama town (Πόλη Ταμαγκότσι) 

Η πόλη των Ταμαγκότσι (Tama town) είναι ένας εικονικός κόσμος όπου εκεί ζουν τα Ταμαγκότσι. Στην ταμαπόλη υπάρχουν διάφορες δραστηριότητες που μπορούν να πραγματοποιηθούν με την σύνδεση της συσκευής τού Ταμαγκότσι με τον Η/Υ.Η ταμαπόλη κυκλοφορεί σε έξι (6) εκδόσεις:μία για την έκδοση 3, όπου οι δραστηριότητες είναι περιορισμένες, μία για την έκδοση 4(JinSei) και 4.5(JinSei Plus+)που οι ενέργειες και οι δραστηριότητες του χαρακτήρα πολλαπλασιάζονται-επίσης η ταμαπόλη 4 & 4.5 χρησιμοποιεί ένα σύστημα κωδικών για την είσοδο τού χαρακτήρα σ'αυτήν-και μία για την έκδοση 5 (Famitama) και 5.5 (Royal Famitama)όπου δεν ονομάζεται πια τάμαπόλη, αλλά Tama & Earth Expo και χρησιμοποιεί εντελώς διαφορετικές μεθόδους συλλογής πόντων και αντικειμένων απ'τις προηγούμενες εκδόσεις της Πόλης Ταμαγκότσι. Επίσης,στις 22 Δεκεμβρίου του 2008 κυκλοφόρησε και μία νέα ταμαπόλη με το όνομα Μουσική πόλη(Music city) που περιλαμβάνει πολλά ενδιαφέροντα πράγματα σε σχέση με το νέο Ταμαγκότσι Μουσικό αστέρι (Music star). Κυκλοφορεί σε διάφορες ευρωπαϊκές και ασιατικές γλώσσες oι οποίες είναι οι εξής:

 Ιαπωνικά
 Ρωσικά
 Πολωνικά
 Γερμανικά
 Ολλανδικά
 Γαλλικά
 Ισπανικά
 Πορτογαλικά
 Ιταλικά
 Φλαμανδικά
 Ελληνικά
 Αγγλικά (Ηνωμένων Πολιτειών της Αμερικής και
 Αγγλικά (Ηνωμένου Βασιλείου)

Άλλα μέσα

Βιντεοπαιχνίδια
To Mametchi, ένας κοινός χαρακτήρας, εμφανίζεται στο Mario Kart Arcade GP 2 της Namco και της Nintendo.

Έκτος από παιχνίδια χειρός υπάρχουν και κάποια βιντεοπαιχνίδια για το Game Boy και το Game Boy Color. To Tamagotchi Connection: Corner shop, το Tamagotchi Connection: Corner shop 2 και το Tamagotchi Connection:Corner shop 3 είναι παιχνίδια για το Nintendo DS οπού ο παίκτης μπορεί να κινήσει χαρακτήρες για να μαζέψει χρήματα. Ο παίκτης μπορεί να διαλέξει ανάμεσα στους χαρακτήρες Mametchi, Memetchi και Kutchipatchi. Στο Ταμαγκότσι Connection: Corner shop 3 προστίθεται και το Violetchi οπού σε βοηθάει στο κατάστημα για να μείνουν όλοι οι πελάτες ευχαριστημένοι.

Στο Wii υπάρχει ένα παιχνίδι που ονομάζεται Tamagotchi: Party On! όπου πρέπει να προπονηθεί ο χαρακτήρας τον αγώνα που θα αναδειχθεί ο δήμαρχος τής Tama Town.

Μια παιχνιδομηχανή με το όνομα Ταμασταθμός κυκλοφόρησε στην Ιαπωνία και που ο χειριστής του θα πρέπει να μαζεύει δώρα, έπαθλα για το Uratama και το Entama του για να το κάνει να νιώθει ευχαριστημένο και χαρούμενο.

Ταινία
Την 1 Ιουνίου τού 2007 ανακοινώθηκε απ' το πρακτορείο Ρόιντερς η φήμη ότι θα κυκλοφορήσει μία ταινία τού Ταμαγκότσι. Ο τίτλος της είναι Eiga de Tōjō! Ταμαγκότσι Doki Doki! Uchū no Maigotchi!? οπού επικεντρώνεται στον χαρακτήρα Mametchi και τους φίλους του Memetchi και Κutchipatchi.Η ταινία παρουσιάζει ένα μικρό κορίτσι, την Τανπόπο, που μεταφέρεται στον πλανήτη τού Ταμαγκότσι κατά λάθος απ'το Mametchi. Επίσης, στην ταινία παρουσιάζεται και το Chamametchi, η μικρή αδερφή τού Mametchi που γεννιέται κατά την διάρκεια τής ταινίας.Είχε κατά καιρούς ειπωθεί πως μία νέα ταινία που θα ήταν βασισμένη στην πρώτη θα κυκλοφορούσε εις το τέλος τού χρόνου.Αυτή η υποψία επιβεβαιώθηκε απ'την εταιρεία Bandai Ιαπωνίας.

Η ταινία βγήκε εις τους κινηματογράφους την 15 Δεκεμβρίου τού 2007 από την εταιρεία Toho. Η ταινία ήρθε τρίτη στην πώληση εισιτηρίων το πρώτο σαββατοκύριακο που προβλήθηκε. Την 31η Μαΐου ανακοινώθηκε απ'το Bandai Entertainment πώς απέκτησε τα πνευματικά δικαιώματα τής ταινίας για κινηματογραφική προβολή στην Βόρεια Αμερική.

Μουσική
Ένα τραγούδι που ονομαζόταν "Ταμαγκότσι" συνθέθηκε απ'το συγκρότημα Sqeezer το 1997.

Εξωτερικοί σύνδεσμοι 	
 Επίσημη ιστοσελίδα  (αγγλικά)

Βιντεοπαιχνίδια στρατηγικής
Βιντεοπαιχνίδια προσομοίωσης ζωής
Βιντεοπαιχνίδια του 1996
Bandai